Lõpuks võiksid sõkaldest sõelutud terad seista rivvi žürii esimehe, peaingel Gabrieli (mitte ajada segi Farmi- ega Tõehetke-Gabrieliga) ette, kes näpuga taevasse pääsenuile osutab. Šampanjaklaasid sellesse rituaali ei sobi, pigem võiks Gabriel jagada väljavalituile peekreid armulauaveiniga. Finaalsaates võikski näidata pidulikku taevassetõusmist, kus  võitjat ümbritseks kuldne halo ja taustaks mängiksid inglid harfi. Kõik on õnnelikud, valitseb harras meeleolu, taevassepääsenute palgeid valgustab jumalik kuma.